Diari Oficial de la Generalitat Valenciana


Sumari del DOGV 5011, del 23-05-2005 (2005/5575)

ORDRE de 27 d'abril de 2005, de la Conselleria d'Economia, Hisenda i Ocupació, per la qual es convoquen ajudes per a l'exercici 2005 destinades a les entitats col·laboradores dels plans integrals d'ocupació plurianual 2004-2005, regulades en les ordres de 30 de desembre de 2003, de la Conselleria d'Economia, Hisenda i Ocupació (DOGV d'11.02.2004).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5011

Data del DOGV
:   23-05-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/5575


Data del document
:   27-04-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * empresa privada
    * organització patronal
    * lluita contra l'atur
    * dona
    * cambra de comerç i indústria
    * societat sense fins de lucre
    * treballador d'edat avançada
    * inserció professional
    * ajuda pública
    * aturat
    * universitat
    * reconversió de l'ocupació
    * suport econòmic
    * exclusió social
    * administració local
    * ajuda a l'ocupació
    * discapacitat
    * treball estacional
    * mobilitat de la mà d'obra
    * atur femení
    * atur de llarga duració
    * reciclatge professional

ORDRE de 27 d'abril de 2005, de la Conselleria d'Economia, Hisenda i Ocupació, per la qual es convoquen ajudes per a l'exercici 2005 destinades a les entitats col·laboradores dels plans integrals d'ocupació plurianual 2004-2005, regulades en les ordres de 30 de desembre de 2003, de la Conselleria d'Economia, Hisenda i Ocupació (DOGV d'11.02.2004). [2005/F5575]
  
L'objecte d'aquesta ordre és donar publicitat a l'import global màxim per a atendre distintes ajudes de foment d'ocupació l'any 2005, i que es financen a càrrec del subprograma pressupostari 322.51, «Foment d'Ocupació», d'acord amb el que disposa la Llei 14/2004, de 29 de desembre, de Pressupostos de la Generalitat Valenciana per a l'exercici 2005.
  
Les ajudes a què es refereix aquesta ordre van ser convocades per l'Ordre de 30 de desembre de 2003, de la Conselleria d'Economia, Hisenda, i Ocupació, per la qual es regulen i convoquen subvencions destinades a la implantació de plans integrals d'ocupació per a dones desocupades, per als anys 2004-2005 (DOGV núm. 4.689, d'11 de febrer de 2004); per l'Ordre de 30 de desembre de 2003, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals d'ocupació per a determinats col·lectius amb especials dificultats d'inserció laboral per al període 2004-2005 (DOGV núm. 4.689, d'11 de febrer de 2004); i per l'Ordre de 30 de desembre de 2003, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals d'ocupació per a la recol·locació de treballadors afectats per processos de reconversió o de reestructuració d'empreses per al període 2004'2005 (DOGV núm. 4.689, d'11 de febrer de 2004).
  
La finalitat que es pretén amb la publicació de la present ordre és donar suport a totes les entitats ocupadores col·laboradores amb les promotores de plans integrals d'ocupació de caràcter plurianual 2004/2005, a més d'obrir un nou termini de sol·licitud d'ajudes per a aquelles entitats que acrediten el manteniment de contractes formalitzats en la primera fase del pla que no hagueren sigut subvencionats anteriorment.
  
En virtut d'això, fent ús de les facultats conferides per la Llei 5/1983, de 30 de desembre, del Govern Valencià i, d'acord amb el que estableix el Decret 112/2003, d'11 de juliol, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
Ordene
  
Article 1. Plans integrals d'ocupació per a dones desocupades per als anys 2004-2005
  
Per a l'exercici 2005, i de conformitat amb el que estableix la Llei 14/2004, de 29 de desembre, de Pressupostos de la Generalitat Valenciana per a l'exercici 2005, les ajudes regulades en l'Ordre de 30 de desembre de 2003, de la Conselleria d'Economia, Hisenda, i Ocupació, per la qual es regulen i convoquen subvencions destinades a la implantació de plans integrals d'ocupació per a dones desocupades per als anys 2004-2005 (DOGV núm. 4.689, d'11 de febrer de 2004), es finançaran a càrrec del capítol 4 del subprograma 322.51, «Foment d'Ocupació», del Servici Valencià d'Ocupació i Formació, d'acord amb els següents imports i línies:
  
A. Pla Integral d'Ocupació per a la Reincorporació de Dones Absents del Mercat Laboral durant, almenys, tres anys, codi línia T5608000: les ajudes destinades a les entitats ocupadores i les destinades a despeses de guarderia i atenció de familiars dependents d'acord amb els articles 4.2 i 6 de l'Ordre es finançaran amb un import màxim de 464.303,00 €, dels quals 164.102,25 € són finançats pel Fons Social Europeu.
  
B. Pla Integral d'Ocupació per a Dones Víctimes de Violència Domèstica, codi línia T4154000: les ajudes destinades a les entitats ocupadores i les destinades a despeses de guarderia i atenció de familiars dependents d'acord amb els articles 5.2 i 6 de l'Ordre, es finançaran amb un import màxim de 150.000,00 €, dels quals 105.000,00 € són finançats pel Fons Social Europeu.
  
Article 2. Plans integrals d'ocupació per a determinats col·lectius amb especials dificultats d'inserció laboral, per al període 2004-2005
  
Per a l'exercici 2005, i de conformitat amb el que estableix la Llei 14/2004, de 29 de desembre, de Pressupostos de la Generalitat Valenciana per a l'exercici 2005, les ajudes regulades en l'Ordre de 30 de desembre de 2003, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals d'ocupació per a determinats col·lectius amb especials dificultats d'inserció laboral, per al període 2004-2005 (DOGV núm. 4.689, d'11 de febrer de 2004) es finançaran a càrrec del capítol 4 del subprograma 322.51, «Foment d'Ocupació», del Servici Valencià d'Ocupació i Formació, d'acord amb els següents imports i línies:
  
A. Pla Integral d'Ocupació per a Desocupats Majors de 45 Anys, codi línia T5609000: les ajudes destinades a les entitats ocupadores d'acord amb l'article 4.2 de l'Ordre per a l'exercici 2005, es finançaran amb un import màxim de 900.000,00 €.
  
B. Pla integral d'ocupació per a desocupats que tinguen la consideració d'aturats de llarga duració, codi línia T5605000: les ajudes destinades a les entitats ocupadores d'acord amb l'article 5.2 de l'Ordre per a l'exercici 2005, es finançaran amb un import màxim de 750.000,00 €, dels quals 487.500,00 € són finançats pel Fons Social Europeu.
  
C. Pla Integral d'Ocupació amb Suport per a Discapacitats, codi línia T2240000: les ajudes destinades a les entitats ocupadores d'acord amb l'article 6.2 de l'Ordre per a l'exercici 2004, es finançaran amb un import màxim de 1.000.000,00 €, dels quals 700.000,00 € són finançats pel Fons Social Europeu.
  
D. Pla Integral d'Ocupació per a Persones amb Risc d'Exclusió Social, codi línia T4154000: les ajudes destinades a les entitats ocupadores d'acord amb l'article 7.2 de l'Ordre per a l'exercici 2005, es finançaran amb un import màxim de 975.000,00 €, dels quals 682.500,00 € són finançats pel Fons Social Europeu.
  
Article 3. Plans integrals d'ocupació per a la recol·locació de treballadors afectats per processos de reconversió o de reestructuració d'empreses per al període 2004-2005
  
Per a l'exercici 2005, i de conformitat amb el que estableix la Llei 14/2004, de 29 de desembre, de Pressupostos de la Generalitat Valenciana per a l'exercici 2005, les ajudes regulades en l'Ordre de 30 de desembre de 2003, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals d'ocupació per a la recol·locació de treballadors afectats per processos de reconversió o de reestructuració d'empreses, per al període 2004'2005 (DOGV núm. 4.689, d'11 de febrer de 2004), es finançaran a càrrec del capítol 4 del subprograma 322.51, «Foment d'Ocupació», del Servici Valencià d'Ocupació i Formació, línia codi T5631000, d'acord amb els imports següents: les ajudes destinades a les entitats ocupadores d'acord amb l'article 4.2 de l'Ordre per a l'exercici 2005, es finançaran amb un import màxim de 350.000,00 €, dels quals 227.500,00 € són finançats pel Fons social Europeu.
  
Article 4. Ajudes al manteniment de contractes subscrits per entitats col·laboradores de plans integrals d'ocupació plurianuals 2004-2005.
  
a) Les entitats col·laboradores dels plans integrals d'ocupació plurianuals 2004-2005 regulats per les ordres de la Conselleria d'Economia, Hisenda i Ocupació, de 30 de desembre de 2003 (recol·locació de treballadors afectats per processos de reconversió o reestructuració d'empreses, dones desocupades i col·lectius amb especials dificultats d'inserció que acrediten el manteniment de contractes no subvencionats), subscrits el 2004 i que complisquen els requisits exigits en les convocatòries indicades, podran sol·licitar les ajudes que s'hi preveuen en el termini d'un mes a comptar des de l'endemà de la publicació d'aquesta ordre.
  
b) El procediment per a la sol·licitud i la concessió de les ajudes arreplegades en l'apartat precedent es regirà pel que disposen les convocatòries de referència.
  
c) Aquestes ajudes es finançaran a càrrec de les línies pressupostàries i pels imports establits en els articles precedents per a cada pla.
  
Disposicions finals
  
Primera
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra el present acte, que esgota la via administrativa, els interessats podran interposar-hi un recurs contenciós administratiu en el termini de dos mesos a comptar des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, un recurs de reposició davant del mateix òrgan en el termini d'un mes, computat en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció de la Llei 4/1999, de 13 de gener. I això, sense perjuí de la possibilitat que els interessats puguen exercitar-ne, si és el cas, qualsevol altre que consideren procedent.
  
València, 27 d'abril de 2005
  
El conseller d'Economia, Hisenda i Ocupació,
  
GERARDO CAMPS DEVESA